<classify> Mwandishi wetu Zanzibar RAIS waZanzibar na Mwenyekiti wa Baraza la Mapinduzi, Dk. Ali Mohamed Shein, ameitakaWizara ya Kilimo, Maliasili, Mifugo na Uvuvi kuhakikisha miche ya karafuuinayotolewa na Serikali kwa wakulima, inakuwa imekomaa ili kuondokana nauwezekano wa kufa inapooteshwa mashambani. Taarifailiyotolewa na Ikulu ya Zanzibar jana, ilisema Dk. Shein alisema hatua hiyoitaondoa malalamiko kutoka kwa wakulima wa zao hilo kuwa miche mingi hufa baadaya muda mfupi wa kupandikizwa, kwa vile haikuwa katika kiwango bora chakukomaa. Alisema nimuhimu kwa watendaji wanaoshughulikia ugawaji wa miche hiyo kuhakikishainawafikia walengwa wa kilimo hicho, ili kuondokana na manunguniko kwa baadhiya wakulima kukosa miche hiyo. Aidha, Dk.Shein aliwataka wananchi wenye taarifa za mashamba yenye mkanganyiko, kutoataarifa serikalini ili ziweze kutathminiwa. Naye, Waziriwa Kilimo, Maliasili, Mifugo na Uvuvi, Mmanga Mjengo Mjawiri alisemaukodishwaji wa mashamba ya mikarafuu katika eka za Serikali hufanyika kupitia kamatimaalum, ambapo ugavi wa fedha zinazopatikana hugawiwa kati ya Serikali namhudumiaji kuambatana na mazingira ya shamba linavyoshughulikiwa nakuendelezwa. Mjawiri alisemaSerikali inaendelea na mchakato wa kuyaandalia hati miliki mashamba yote ambayohadi sasa hayajatambuliwa, ili wananchi wanaoyatunza waweze kuyaendeleza. Alisema Serikali huyachukuwa mashamba hayo yamikarafuu baada ya kujiridhisha kuwa ni eka za Serikali.  <topic>: KITAIFA 